บริษัทฯมีความเสี่ยงหลายด้านทั้งที่เกี่ยวข้องกับการธุรกิจของบริษัท ทั้งในส่วนของตัวบริษัทเองและอุตสาหกรรมของบริษัทฯ ทั้งปัจจัยภายนอกและปัจจัยภายใน ซึ่งบริษัทได้ให้ความสำคัญเป็นอย่างยิ่งต่อปัจจัยเสี่ยงด้านต่างๆที่จะกระทบกับการดำเนินธุรกิจในอันที่จะบรรลุเป้าหมายของบริษัทฯ คณะกรรมการตรวจสอบมีการสอบทานความเสี่ยงต่างๆที่เกี่ยวข้องกับกิจการและได้ให้นโยบายเกี่ยวกับการบริหารความเสี่ยงและวิธีการวัดความเสี่ยงที่เหมาะสมกับผู้บริหารอยู่ตลอด

1.ปัจจัยเสี่ยงที่เกี่ยวกับรายได้และกำไรของบริษัท

- ปัจจัยเสี่ยงจากความผันผวนของราคาวัตถุดิบ

วัตถุดิบหลักในการผลิตคาร์บอนแบล็ค คือ Carbon Black Feed Stock Oil (CBFO)
ซึ่งต้องนำเข้าคิดเป็น 90-95% ของต้นทุนวัตถุดิบทั้งหมด หรือประมาณ 80-85% ของต้นทุนการผลิต
ราคา CBFO นั้นเทียบเคียงกับราคาน้ำมันดิบและน้ำมันเชื้อเพลิงในตลาดโลก
ในระหว่างปีราคาน้ำมันดิบอยู่ในระดับราคาที่สูงจนกระทั้งไตรมาสที่ 3 ของปี 2551
ซึ่งเป็นระดับราคานำมันดิบที่สูงที่สุดในปี 2551
และขณะเดียวกันก็บริษัทได้บันทึกราคาวัตถุดิบที่ระดับราคาสูงที่สุดเช่นกัน แต่ในไตรมาสที่ 4
ราคานำมันและราคาวัตถุดิบได้เริ่มลดลงอย่างรวดเร็ว และเริ่มทยอยไต่ระดับสูงขึ้นอีกครั้ง
ถ้าราคาน้ำมันยังคงทรงตัวอยู่ในระดับราคาที่สูงและมีความผันผวนขึ้นลงตามดีมานด์/ซัพพลายในตลาดโลกเช่นนี้แล้ว
จะส่งผลต่อราคาวัตถุดิบและผลกำไรของบริษัทในปี 2551
แต่เป็นที่คาดการณ์ว่าราคาน้ำมันมีแนวโน้มยังคงผันผวนอยู่

อย่างไรก็ตาม
บริษัทได้ใช้ความระมัดระวังเป็นอย่างยิ่งในการสั่งซื้อน้ำมันโดยจะทำการสั่งซื้อวัตถุดิบเป็นปริมาณมากๆเมื่อมีราคามีแนวโน้มลดต่ำลง
นอกจากนี้บริษัทได้มีการมอนิเตอร์ราคาน้ำมันในตลาดโลกและได้มีการปรึกษากับผู้ชำนาญการทางด้านพลังงานตลอดและพยายามซื้อนำมันอีกถ้าราคาน้ำมันมีราคาต่ำลง
และเพื่อเป็นการลดต้นทุนวัตถุดิบ
บริษัทได้พยายามซื้อเป็นปริมาณมากๆเต็มลำเรือหรือใช้เรือลำใหญ่ขึ้นเพื่อลดต้นทุนการจัดซื้อวัตถุดิบ

-ปัจจัยเสี่ยงจากราคาขายคาร์บอนแบล็ค

ราคาสินค้าของบริษัท “Carbon Black” มีหลายเกรดหลายราคาขึ้นอยู่กับดีมานด์ / ซัพพลาย
ของตลาดโลก, ราคาcarbon black และราคาน้ำมันในตลาดโลก,
ภาวะอุตสาหกรรมคาร์บอนแบล็คและอุตสาหกรรมรถยนต์
รวมทั้งขึ้นกับคุณลักษณะเฉพาะของแต่ละเกรดสินค้าด้วย ดังนั้นบริษัทมีนโยบายที่จะกำหนดราคา(fix
price)ให้สำหรับลูกค้ารายใหญ่เป็นรายไตรมาส
และมีการกำหนดราคาขายโดยใช้สูตรคำนวณราคาขายสำหรับลูกค้ารายใหญ่เพื่อลดความผันผวนของราคา

จากการที่ราคาน้ำมันสูงขึ้นและเหตุการณ์วิกฤตเศรษฐกิจโลก
ซึ่งเป็นผลมาจากเศรษฐกิจของสหรัฐอเมริกาจากวิกฤตการณ์สถาบันการเงินและเหตุการณ์ที่เกี่ยวข้อง
ซึ่งส่งผลกระทบต่อเศรษฐกิจของอีกหลายๆประเทศและได้ส่งผลต่อความต้องการในการบริโภคสินค้ารวมทั้งได้ส่งผลต่อภาคอุตสาหกรรมรถยนต์ซึ่งส่งผลต่อความสามารถในการทำกำไรของบริษัทฯ
อีกทั้งบริษัทมีข้อจำกัดในการผลักภาระต้นทุนการผลิตที่เพิ่มสูงขึ้นไปในราคาขาย
เนื่องจากบริษัทจะต้องแข่งขันกับคู่แข่งรายอื่นในอุตสาหกรรมนี้ด้วย
ทำให้บริษัทต้องรับภาระจากต้นทุนที่เพิ่มสูงขึ้นบางส่วนไว้ด้วย. ในอีกมุมมองหนึ่งนั้น
จากการที่ราคาน้ำมันลดลงได้กดดันบริษัทในด้านการตั้งราคาและการทำกำไรของบริษัทต่ำลง

-ปัจจัยเสี่ยงจากอัตราแลกเปลี่ยน

บริษัทส่งออกสินค้าประมาณ 40-45% ของปริมาณการผลิต
ราคาขายในประเทศได้รับผลทางอ้อมจากอัตราแลกเปลี่ยนเนื่องจากวัตถุดิบหลักมาจากการนำเข้าและราคาส่วนใหญ่ได้
fix ไว้ทีสกุลเงินดอลล่าร์ และถึงแม้ว่าปัจจุบันบริษัทไม่มีหนี้เงินกู้เป็นสุกลเงินดอลล่าร์แล้ว
แต่จากการที่ราคาวัตถุดิบมีราคาสูง ขณะที่บริษัทมียอดขายในประเทศ
60%ของยอดขายเป็นเงินสกุลบาท ทำให้บริษัทยังคงขาดเงินสกุลดอลล่าร์สหรัฐในปี 2551
ภายใต้สถานการณ์ค่าเงินบาทที่อ่อนอยู่ ณ ปัจจุบันอาจจะส่งผลดีต่อการส่งออกและการขายในประเทศ
ซึ่งทำให้บริษัทมีรายได้จากการขายเพิ่มขึ้นขณะที่ค่าเงินบาทที่อ่อนค่ายังได้เสริมความสามารถในการแข่งขันให้กับผู้ประกอบการผลิตยางรถยนต์และผู้ผลิตรถยนต์ด้วย
และจากการที่ค่าเงินบาทอ่อนค่าได้ส่งผลต่อยอดขายในประเทศและการตั้งราคาด้วย
ดังนั้นอัตราแลกเปลี่ยนเป็นทั้งโอกาสและความเสี่ยงทางธุรกิจ
ซึ่งเป็นปกติสำหรับการดำเนินธุรกิจของบริษัท

ภายใต้สถานการณ์การขาดแคลนเงินดอลล่าร์
บริษัทได้ดำเนินนโยบายซื้อเงินดอล์ล่าร์มาโดยตลอดเพื่อที่จะเฉลี่ยความผันผวนดังกล่าว

ค่าเงินบาทมีแนวโน้มอ่อนค่าลงในระหว่างหลายเดือนที่ผ่านมา
และดูเหมือนว่าจะอ่อนค่าไปเรื่อยๆในระดับหนึ่ง

2.ปัจจัยเสี่ยงในการดำเนินการ

- ปัจจัยเสี่ยงในการดำเนินการผลิต

บริษัทได้มีการดูแลและรักษาเครื่องจักรและอุปกรณ์ในการผลิตในอยู่ในสภาพดีตลอด
บริษัทได้ตระหนักถึงความปลอดภัยในการทำงานของพนักงาน
โดยได้มีการอบรมเตรียมความพร้อมในกรณีเกิดเหตุฉุกเฉินขึ้นในระหว่าง ปฎิบัติงาน
และได้ลงทุนในอุปกรณ์เครื่องจักรเพื่อให้เกิดความปลอดภัยในการทำงาน
และได้มีแผนรองรับเหตุการณ์ฉุกเฉินที่จะเกิดขึ้นในโรงงานด้วย

บริษัทได้ใส่ใจในการเปลี่ยนอุปกรณ์ที่เก่าและมีอายุการใช้งานนานๆอยู่เป็นประจำเพื่อให้การผลิตมีประสิทธิภาพดีขึ้นและมีการวางแผนการซ่อมแซมอุปกรณ์เครื่องจักรเป็นปกติที่บริษัทจะต้องทำ

- ปัจจัยเสี่ยงที่ส่งผลกระทบต่อสิ่งแวดล้อม

โดยทั่วไป ในกระบวนการการผลิตคาร์บอนแบล็ค ไม่ก่อให้เกิดมลภาวะใดๆต่อสิ่งแวดล้อม
และไม่มีกากของเสียใดๆ เกิดขึ้น
ของเสียที่เป็นน้ำซึ่งเกิดจากขบวนการผลิตจะถูกปล่อยออกไปหลังจากได้รับการบำบัดแล้ว
ส่วนของเสียทางอากาศ เช่น ควันไฟ ซึ่งเกิดจากเผาไหม้ใน dryer และ boiler
ผ่านออกมาทางปล่องไฟนั้น
บริษัทมีการเก็บตัวอย่างและทดสอบว่าอยู่ในมาตราฐานของรัฐหรือไม่โดยตลอด
อันที่จริงบริษัทได้เป็นผู้ผลิตคาร์บอนแบล็ครายแรกที่ได้รับการรับรองระบบการจัดการสิ่งแวดล้อม ISO
14001
ซึ่งเป็นประกาศนียบัตรยืนยันว่าบริษัทมีมาตราฐานสูงสุดในการรักษาความสะอาดของสิ่งแวดล้อม
บริษัทได้มีการเฝ้าระวังและดูแลระบบการจัดการสิ่งแวดล้อมของบริษัท
เพื่อให้เป็นไปตามมาตราฐานของกรมอุตสาหกรรม
นอกจากนี้บริษัทยังว่าจ้างบริษัทจากภายนอกให้มาตรวจสอบเรื่องแวดล้อม
และหน่วยงานราชการก็มีการตรวจสอบในเรื่องนี้อยู่เป็นประจำ
บริษัทได้กำหนดให้การดูแลเรื่องสิ่งแวดล้อมเป็นสิ่งที่มีความสำคัญสูงสุดที่ต้องปฎิบัติและรักษาให้อยู่ในมาตราฐาน
และที่ผ่านมาบริษัทได้มีการลงทุนในอุปกรณ์ที่จำเป็นหลายอย่างเพื่อบำบัดของเสีย
บริษัทมีแผนที่จะลงทุนในการปรับปรุงระบบการจัดการสิ่งแวดล้อมให้ดียังขึ้น
นอกจากนี้ไม่ว่าบริษัทจะขยายการผลิต การปรับปรุงประสิทธิภาพการผลิตในรูปแบบต่างๆ
บริษัทจะให้ความใส่ใจกับสิ่งแวดล้อมเสมอ

ที่ผ่านมา บริษัทได้รับหลายรางวัลซึ่งเป็นรางวัลระดับนานาชาติ ได้แก่ รางวัล Deming Prize,
รางวัล TPM Excellence และ รางวัล Prime Ministor’s Productivity และ รางวัล
Thailand Quality Class ซึ่งรางวัลเหล่านี้ครอบคลุมถึงข้อบังคับที่เข้มงวดทางด้านสิ่งแวดล้อม
ซึ่งแสดงให้เห็นว่าบริษัทมีความรับผิดชอบต่อสิ่งแวดล้อม

บริษัทได้รับใบประกาศนียบัตรต่างๆ เช่น ISO/TS 16949, OHSAS 18001 และ ISO 14001
จาก BV Certification (Thailand) ซึ่งเป็นประกาศนียบัตรที่ให้เกี่ยวกับการบริหารคุณภาพ,
ความปลอดภัย อาชีวอนามัยและสิ่งแวดล้อม นอกจากนี้ บริษัทยังได้รับ ISO/IEC 17025
ซึ่งเป็นประกาศเกี่ยวกับการรับรองห้องปฎิบัติการจากสำนักงานมาตราฐานผลิตภัณฑ์อุตสาหกรรม
กระทรวงอุตสาหกรรม ซึ่งประกาศนียบัตรเหล่านี้ได้แสดงให้เห็นแล้วว่าบริษัทระบบการจัดการคุณภาพ
มีความปลอดภัยและให้การดูแลสิ่งแวดล้อมด้วย

อย่างไรก็ตาม แม้ว่าบริษัทจะมีระบบจัดการสิ่งแวดล้อมที่เข้มงวดอยู่แล้ว
แต่บริษัทก็ยังตระหนักถึงความเสี่ยงในการดำเนินธุรกิจซึ่งจะก่อให้เกิดผลกระทบต่อสิ่งแวดล้อมอยู่ตลอด

-ปัจจัยเสี่ยงจาการเก็บและดูแลรักษา

ในขั้นตอนการขนส่งและเก็บรักษาวัตถุดิบ (carbon black feed stock oil)
บริษัทได้ปฎิบัติตามมาตราฐานระหว่างประเทศเพื่อความปลอดภัยในการขนส่งและเก็บรักษา
ดังนั้นบริษัทจึงไม่เคยมีอุบัติเหตุร้ายแรงในการขนส่ง

3.ปัจจัยเสี่ยงที่เกี่ยวกับการตลาด

-ความสามารถในการแข่งขัน

บริษัท ไทยคาร์บอนแบล็ค เป็นโรงงานผู้ผลิตคาร์บอนแบล็คที่ใหญ่ที่สุดในโลก
เนื่องจากบริษัทมีสินค้าที่มีคุณภาพ ตลอดจนมีการบริการลูกค้าที่ดีเยี่ยม
ประกอบกับบริษัทมีต้นทุนการผลิตที่ต่ำ ทำให้บริษัทจึงมีสามารถแข่งขันในตลาดโลกได้
นอกจากนี้ด้วยการที่บริษัทได้มีการพัฒนาคุณภาพสินค้าในหลายๆเกรดได้ตรงกับความต้องการของลูกค้า
ทำให้บริษัทยังคงความสามารถในการแข่งขันได้อยู่

บริษัทมีส่วนแบ่งการตลาดสำหรับตลาดในประเทศทั้งสิ้น 44%
โดยมีโรงงานผลิตคาร์บอนแบล็คในประเทศไทยอีก 2 แห่ง
ซึ่งกำลังการผลิตของทั้งสองโรงอาจส่งผลต่อส่วนแบ่งการตลาดของบริษัทและอาจส่งผลกระทบต่อความสามารถในการทำกำไรและราคาสินค้าของบริษัท
นอกจากนี้การนำเข้าคาร์บอนแบล็คราคาถูกจากประเทศจีนและประเทศอื่นๆในภูมิภาคอาเซียนอาจส่งผลกระทบต่อส่วนแบ่งการตลาดของบริษัท
แต่ด้วยสินค้าที่มีคุณภาพดีกว่าบริษัทยังสามารถรักษาส่วนแบ่งการตลาดไว้ได้

ปัจจุบันรัฐบาลได้ประกาศยกเลิกอากรขาเข้าสำหรับผลิตภัณฑ์คาร์บอนแบล็คเป็น 0%
ซึ่งอาจทำให้มีผู้นำเข้าคาร์บอนแบล็คมากขึ้น ซึ่งจะส่งผลต่อส่วนแบ่งตลาดสำหรับการขายในประเทศ

-ปัจจัยเสี่ยงจากสินค้าที่ทดแทนกันได้

ซีลิก้า ได้ถูกพัฒนามาให้เป็นสินค้าที่ทดแทนกัน แต่อย่างไรก็ตาม
ซีลิก้าก็ยังไม่ได้พัฒนาถึงขั้นเป็นสินค้าเชิงพาณิชย์ได้
ซึ่งคงต้องใช้เวลาอีกนานพอควรกว่าจะมีการพัฒนาจนถึงขั้นนั้นได้
ซึ่งซีลิก้าเองอาจจะมาทดแทนคาร์บอนแบล็คบางส่วน
แต่ต้นทุนในการผลิตซีลิก้านั้นค่อนข้างสูงกว่าคาร์บอนแบล็คมาก
ซึ่งปัจจุบันซีลิก้าไม่จัดว่าเป็นอุปสรรคสำหรับอุตสาหกรรมคาร์บอนแบล็คแต่อย่างใด

4.ปัจจัยเสี่ยงที่เกี่ยวกับการจัดการการเงิน

-ปัจจัยเสี่ยงจากอัตราดอกเบี้ยและอัตราแลกเปลี่ยนของเงินกู้

ปัจจุบันบริษัทไม่มีเงินกู้สกุลเงินต่างประเทศและเงินกู้ระยะสั้นที่เป็นเงินบาท
ดังนั้นบริษัทจึงแทบไม่มีความเสี่ยงทางด้านอัตราแลกเปลี่ยนและอัตราดอกเบี้ยเงินกู้เลย

-ปัจจัยเสี่ยงจากอัตราดอกเบี้ยและความน่าเชื่อถือของสถาบันการเงินจากเงินลงทุนระยะสั้น

อัตราดอกเบี้ยในประเทศมีความผันผวนเหมือนๆกับแนวโน้มของดอกเบี้ยต่างประเทศ
บริษัมีเงินสดส่วนเงินซึ่งนำไปฝากระยะสั้นทั้งในสกุลเงินบาทและดอลล่าร์สหรัฐ
โดยเฉพาะเงินดอลล่าร์สหรัฐนั้นการเปลี่ยนแปลงของอัตราดอกเบี้ยจะส่งผลต่อดอกเบี้ยรับของบริษัท
ซึ่งบริษัทได้ใช้ความพยายามอย่างที่สุดที่จะคัดเลือสถาบันการเงินที่ความมั่นคงและมีความเสี่ยงในระดับที่ยอมรับได้เพื่อฝากเงิน
โดยบริษัทได้ฝากเงินระยะเวลาสูดสุดไม่เกิน 1 ปี

-ปัจจัยเสี่ยงจากอัตราแลกเปลี่ยนของ Forex flows

เนื่องจากบริษัทมีการส่งออกประมาณ 40 - 45% และในขณะเดียวกันบริษัทก็มีการนำเข้าวัตถุดิบ
เกือบ100% ซึ่งทั้งการส่งออกและนำเข้าเป็นเงินสกุลดอลล่าร์

ในระหว่างปี บริษัทมีวัตถุดิบที่มีราคาสูงและบริษัทยังคงขาดเงินสกุลดอลล่าร์อยู่ (deficit of US
dollar) บริษัทได้ทำ matching
รายได้ที่ได้จากการส่งออกกับรายจ่ายในการนำเข้าและซื้อเงินดอลล่าร์สำหรับเงินดอลล่าร์ที่ขาดอยู่เพื่อป้องกันความเสี่ยงจากการผันผวนของอัตราแลกเปลี่ยน
นอกจากนี้ในระหว่างปี ค่าเงินบาทได้แข็งขึ้นเกือบทั้งปี ซึ่งเป็นผลดีต่อบริษัท
เนื่องจากบริษัทมีดอลล่าร์น้อย ในอนาคตถ้าค่าเงินบาทกลับอ่อนค่าลง ก็จะส่งผลเสียต่อบริษัท

5.ปัจจัยเสี่ยงภายนอก

- ความเสี่ยงจากภัยการเมือง

เหตุการณ์ทางการเมือง เช่น การก่อการร้าย ได้ก่อให้เกิดความตึงเครียดไปทั่วโลก
ทำให้ต้นทุนและความเสี่ยงในธุรกิจเพิ่มขึ้น และส่งผลต่อวัฎจักรอุปสงค์และอุปทาน

- ความเสี่ยงจากการเปลี่ยนแปลงกฎระเบียบในประเทศที่บริษัทฯเข้าไปลงทุน

บริษัทฯได้ลงทุนตามแผนกลยุทธ์ โดยการเข้าไปซื้อหุ้นในบริษัทจดทะเบียนในต่างประเทศ ร่วมกับกลุ่มบริษัทอื่น แม้ว่าบริษัทฯจะไม่เห็นความเสี่ยงในการลงทุนเหล่านี้ แต่การเปลี่ยนแปลงด้านกฎระเบียบข้อบังคับของประเทศเหล่านี้ อาจส่งผลกระทบต่อผลประกอบการของบริษัทที่ไปลงทุนได้

- เศรษฐกิจโลก

ผลกระทบจากวิกฤตเศรษฐกิจโลกได้ส่งผลต่อผลประกอบการของบริษัท
ซึ่งส่งผลต่อความต้องการสินค้าที่เกี่ยวข้องกับธุรกิจรถยนต์ลดลง
ซึ่งส่งผลกระทบต่ออัตราการใช้กำลังการผลิต รายได้และความสามารถในการทำกำไร
ถึงแม้ว่าเศรษฐกิจของหลายประเทศในโลกได้กระเตี้องขึ้นและมีการบริโภคมากขึ้นก็ตาม